
                         GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                       „Dr. Ante Starčević“

KLASA: 024-08/24-003/1123
URBROJ: 251-13-11-16/003-24-3
Zagreb, 28. svibanj 2024.
Z A P I S N I K

sa 38. sjednice Vijeća Mjesnog odbora „Dr. Ante Starčević“, održane 28. svibnja 2024. s početkom u 19,00 sati, u prostoru Mjesne samouprave „Dr. Ante Starčević“, Ulica Dragutina Golika 44.

Nazočni članovi Vijeća: Mislav Zlatarić, Matea Orešković, Simona Ivanković, Valerije Bagadur, Maja Ogrizek, Andrea Gostl, Zvjezdana Cikota

Predsjednik Vijeća Mjesnog odbora „Dr. Ante Starčević“ utvrđuje da je na sjednici nazočno 7 od ukupno 7 članova Vijeća, pa Vijeće može pravovaljano raspravljati i odlučivati.
Predsjednik predlaže verifikaciju Zapisnika sa 37. sjednice. Vijeće JEDNOGLASNO prihvaća Zapisnik sa 37. sjednice. 

Predsjednik predlaže
D n e v n i   r e d

     1. Aktualna problematika 
     2. Pitanja, prijedlozi i obavijesti
     
koji je JEDNOGLASNO prihvaćen.


Ad. 1 Aktualna problematika
	
Predsjednik otvara raspravu u kojoj sudjeluju svi članovi Vijeća.
Predsjednik upoznaje članove vijeća da su u vremenu od protekle sjednice na dežurstvu i na službeni mail pristigla dva pitanja za današnju raspravu pa izlaže redom:

U dežurstvo 6.5. došao je g. Ž. B. sa primjedbom da na potoku postoje ukopane instalacije za rasvjetu, ali da se i dalje ništa nije poduzelo po tom pitanju. Kao nadopunu informaciji, predsjednik upoznaje  članove vijeća sa komunikacijom sa predsjednikom VMO iz Rudeša, koji je zajedno sa njim bio na uvidu stanja, te ih isto zanima.
Utvrđuje se da su svi zahtjevi vezano za uređenje potoka već višekratno upućeni na adekvatne institucije i adrese, ali bi ih trebalo ponoviti, pogotovo zahtjev za postavljanje ploča od Ulice Dragutina Golika do Virjanske ulice (strana prema Voltinom), već spomenuta rasvjeta koju treba dovršiti sa postojećim instalacijama, postavljanje koševa za smeće, te rukohvata na postojećim stazama za prilaz na nasip, koji nisu samo estetskog značenja, već prvenstveno sigurnosnog da bi se izbjegle moguće nesreće prema zadnjoj stanici autobusa i školske djece, ali i starijih stanovnika, kako Voltinog, tako i Rudeša.
Zaključuje se da se navedeni zahtjevi ponove prema nadležnim institucijama.
E - mailom je stigla pritužba i prijedlog gđe K. iz Hanamanove ulice, vezano za problem parkiranja. Utvrđuje se da najveći problem predstavljaju parkirana vozila građana koji nisu stanovnici našeg naselja. Cijela prepiska s gđom K. je već i upućena na Trešnjevku-sjever.

Predsjednik zaključuje raspravu.
Vijeće Mjesnog odbora „Dr. Ante Starčević“ JEDNOGLASNO donosi 

Z  A   K  L  J  U  Č  A  K

1. Vijeće Mjesnog odbora „Dr. Ante Starčević“ traži od Vijeća Gradske četvrti Trešnjevka-sjever da ponovno uputi zahtjev za uvođenje parkirne zone za područje Voltinog naselja, te da se pošalje požurnica za izradu prometne studije (uvođenje jednosmjernih ulica) na području Voltinog naselja.
2. Ovaj Zaključak dostavlja se Vijeću Gradske četvrti Trešnjevka - sjever.

Ad. 2 Pitanja, prijedlozi i obavijesti

Nije bilo pitanja, ni prijedloga.
Utvrđuje se termin redovnog dežurstva za 3. 6. 2024. i predlaže termin za slijedeću sjednicu za 27.6.24. uz potvrdu termina.

Sjednica Vijeća završila je u 19.25 sati.


                                                                                                                PREDSJEDNIK VIJEĆA
                                                                                                                     MJESNOG ODBORA
                                                                                                                „DR. ANTE STARČEVIĆ“
ZABILJEŽILA
[bookmark: _GoBack]                                                                                                                         Mislav Zlatarić, v. r.
Maja Ogrizek
















Prilog: Izvješće o glasanju






Izvješće o glasanju na 38. sjednici
	
	

	Članovi Vijeća
	Točka 1.

	MISLAV ZLATARIĆ
	    +

	MATEA OREŠKOVIĆ
	    +

	MAJA OGRIZEK
	    +

	ZVJEZDANA CIKOTA
	    +

	ANDREA GOSTL
	    +

	VALERIJE BAGADUR
	    +

	SIMONA IVANKOVIĆ
	    +

	
	

	*  ZA=  +
	

	    PROTIV=  —
	

	    SUZDRŽAN=  0
	

	    NIJE PRISUTAN= prekrižiti ime

